Universitatea din Münster: Anticorpii duc la forme mai ușoare de COVID-19.
Un studiu arată cum anticorpii duc la forme mai ușoare de COVID-19. Studiul a inclus 60 de persoane infectate cu Sars-CoV-2. Pacienţii în stare critică au avut niveluri mult mai scăzute de anticorpi.
Cine a avut coronavirus nu a scăpat de el, dar are deja o protecție la forme mai severe ale bolii.Asta este concluzia unui studiu de la Universitatea din Münster, Germania. Specialiștii au lucrat cu 60 de pacienţi confirmați cu SARS-CoV-2 și au observat că cei care mai fuseseră infectați au dezvoltat anticorpi puternici. Rezultatele au arătat că infecţiile anterioare cu coronavirusurile sezoniere sunt ca un scut împotriva virusului.Anamaria Dobrotă, medic infecţionist: "În familia aceasta de coronavirusuri sunt mai multe tipuri de virusuri. Sistemul imunitar are memorie. Și titrurile de astfel de anticorpi cresc în momentul în care organismul intră din nou în contact cu virusul respectiv, îl recunoaşte şi produce anticorpii specifici. El trimite totuşi anticorpii aceştia, până când apucă să îi creeze pe cei specifici şi aceştia pun acolo totuşi o mică barieră".